ԵՐԵՎԱՆ, 18 ՀՈՒՆԻՍԻ, ԱՐՄԵՆՊՐԵՍ: Իսրայելական կործանիչները հունիսի 18-ին ՀԱՄԱՍ-ին պատկանող ինը թիրախներ են գրոհել Գազայի հատվածում՝ ի ատասխան հրկիզման նպատակով հրեաների պետության տարածք այրվող օդապարիկների եւ օդապարուկների արձակման: Այս մասին, ինչպես տեղեկացնում Է «Արմենպրես»-ը, հայտնել Է Իսրայելի պաշտպանության բանակի մամուլի ծառայությունը տարածված հայտարարության մեջ: «Իսրայելի ռազմաօդային ուժերի կործանիչները երկու ռազմական ճամբարներում եւ ռազմամթերքի արտադրության հենակայանում հարվածներ են հասցրել ինը օբյեկտների, որոնք պատկանում են ՀԱՄԱՍ ահաբեկչական կազմակերպությանը Գազայի հատվածի հյուսիսային մասում,- ասված Է փաստաթղթում:- Հարվածները հասցվել են ի պատասխան Իսրայելի տարածք ամրացված այրվող առարկաներով եւ սարքերով օդապարուկների եւ օդապարիկների արձակման: